Bruce McLaren
<s>Bruce Leslie McLaren (Auckland, 30. kolovoza 1937. – Westhampnett, 2. lipnja 1970.) je bio novozelandski vozač Formule 1, dizajner trkačih automobila, inženjer i izumitelj.</s>

<s>Rođen je u Aucklandu, a s devet godina je obolio od Perthesove bolesti, zbog koje mu je lijeva noga ostala kraća od desne.</s><s>Njegov otac, Les McLaren, bio je ljubitelj motocikla, ali se odrekao utrka prije Bruceova rođenja, zbog ozljede, te se, uz vođenje mehaničarske radionice, bavio utrkama automobila.</s><s>Bruce je većinu slobodnog vremena u djetinjstvu provodio u radionici, što je kod njega pobudilo ljubav prema utrkama i automobilima.</s>

<s>Njegova sportska karijera započela je na Velikoj nagradi Novog Zelanda 1958., gdje je njegov talent uočio i Jack Brabham.</s><s>Uočivši njegov talent, organizatori su ga poslali u Europu, gdje se natjecao na Nürburgringu na Velikoj nagradi Njemačke za F1 i F2 vozače.</s><s>McLaren, tada F2 vozač, završio je prvi u svojoj kategoriji i peti ukupno, natječući se s najboljim F1 vozačima na svijetu.</s><s>Godine 1959. pridružuje se Brabhamu u Cooperu i započinje svoju F1 karijeru.</s><s>Iste godine ostvario je svoju prvu pobjedu, a već je sljedeće sezone osvojio drugo mjesto u ukupnom poretku, iza momčadskog kolege Brabhama.</s><s>Tokom 1962. godine je bio treći, nakon čega je uslijedilo nekoliko lošijih sezona sve do 1969., kada je ponovo završio na trećem mjestu.</s>

<s>Tokom 1963. godine, Bruce McLaren je osnovao kompaniju "Bruce McLaren Motor Racing", danas jednu od najutjecajnijih kompanija u svijetu sportskih utrka.</s><s>Osim što je vozio, McLaren je i aktivno sudjelovao u radu kompanije, poboljšavajući automobile i dizajnirajući nove modele.</s>

<s>Krajem 60-ih, McLaren je s vlastitim automobilima započeo sudjelovanje na Can-Am utrkama, gdje je dva puta bio prvak.</s><s>Uz to, Denny Hulme (dva puta) i Peter Revson su od 1967. do 1972. godine osvajali naslove Can-Am prvaka, što je dovelo do situacije da je McLarenov tim punih pet sezona bio napobjediv.</s><s>Godine 1967. je, zajedno s Mariom Andrettijem, bio prvak na utrci 12 sati Sebringa, a godinu prije je s Chrisom Amonom osvojio i 24 sata Le Mansa.</s>

<s>Bruce McLaren je tragično preminuo 2. lipnja 1970., u 32. godini života, testirajući svoje novo vozilo na Goodwood Circuitu u Engleskoj.</s><s>McLaren je izgubio kontrolu nad vozilom i izletio s ceste, prilikom čega je i poginuo.</s>

<s>Novozelandski vozači Formule 1
Osnivači proizvođača automobila</s>

